La Policia Local de Paterna arreplega 10 gossos abandonats en avançat estat de deshidratació i obri diligències contra l’amo
30/10/2015

# La Policia Local de Paterna arreplega 10 gossos abandonats en avançat estat de deshidratació i obri diligències contra l’amo

[![La Policia Local de Paterna arreplega 10 gossos abandonats en avançat estat de deshidratació i obri diligències contra l’amo](/images/noticias/2015/10/perros-abandonados.jpg)](/images/noticias/2015/10/perros-abandonados.jpg)

30.10.2015

Els agents van trobar els animals en la partida de la Tandera alertats per una veïna i els van entregar a la protectora municipal

La Policia Local del Paterna ha arreplegat 10 gossos abandonats i en avançat estat de deshidratació de la partida de la Tandera i els ha entregat a la protectora que gestiona el servici municipal d’arreplega i custòdia d’animals perquè se'n faça càrrec.

Dels deu animals rescatats, huit d’ells són conillers, un coniller de pèl dur i un altre un springer spaniel. Els agents de la Unitat de Medi Ambient van acudir al lloc on van ser trobats estos animals alertats per una veïna que es va adonar d’esta massiva presència pels lladrucs dels cans i el mal olor que hi havia en el lloc.

Els gossos, que no anaven proveïts de xip, presentaven un alt índex de deshidratació i, tal com ha determinat la veterinària que els va revisar, tenien ulceracions en els relleus ossis.

La Policia Local de Paterna, que ha aconseguit identificar i localitzar el propietari, ha obert diligències judicials contra l’amo per maltractament i abandó animal.